  Майя Бывальцева Глазкарысь дышетӥсьёсты дасянъя В. Г. Короленко нимо институтысь педагогикая но чеберлыкъя дышетонъя факультетын куинетӥ курсын дышетскись Ольга Сандер студентъёслэн тодосъя но дышетонъя «Педагог ХХI века» огъяросси вожвылъяськоназы вормиз. Со сярысь дышетсконнилэн «ВКонтакте» мерлыко вотэсысь огиназ ивортӥзы. Ольга Сандер «Урок-открытие» ӧрын вормиз. Глазкарысь студентка та вожвылъяськонын кыкетӥзэ вормиз ни, кылем арын солэсь уроксэ озьы ик устоен лыдъязы «Урок-открытие» ӧръя выль технологиосты кутыса урок дасяны кулэ вал. Нылмурт школалэсь азьвыл но покчи классъёсын дышетонъя кафедраысь валтӥсь дышетӥсен Мария Сабрековаен ӵош 4-тӥ класслы «Блокада Ленинграда» темая урок дасяз но ортчытӥз. Вожвылъяськонэ урокысь гожтэм видеоез лэзизы. Вожвылъяськонлы йылпумъянъёсты видеоконференци амалэн ортчытӥзы. Радъясьёс Глазкарысь институт кӧня ке аръёс ӵоже ини тужгес кужмо ӵектосъёсты возьматэ шуыса пусйизы. Конкурс Марий Элысь кун университетлэн инъетаз ортчиз. Оглом сизьым вылӥ дышетсконниосысь 170 ӵектосъёсын тодматӥзы. Тодэ вайытом, Удмуртиын «Устоез удмурт видеоблог» вожвылъяськонэ 13 ужъёс вуизы.  Тегъёс: Дышетон студентъёс Удмуртия Глазкар вожвылъяськон ГГПИ 100ар  